ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 08.07.1999 
<Χ)Μ(1999)350 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
ΓΙΑ ΤΗΝ ΠΕΡΑΤΩΣΗ ΤΩΝ ΔΙΑΠΡΑΓΜΑΤΕΥΣΕΩΝ ΜΕ ΤΟ ΝΙΓΗΡΑ 
ΣΥΜΦΩΝΑ ΜΕ ΤΟ ΑΡΘΡΟ 344« ΤΗΣ ΣΥΜΒΑΣΗΣ ΤΗΣ ΛΟΜΕ ΚΑΙ 
ΤΗ ΛΗΤΗ ΚΑΤΑΛΛΗΛΩΝ ΜΕΤΡΩΝ 
Ανακοίνωση της Επιτροπής προς το Συμβούλιο 
Για την περάτωση των διαπραγματεύσεων με τον Νίγηρα 
σύμφωνα με το άρθρο 366 α της Σύμβασης της Λομέ και τη 
λήψη κατάλληλων μέτρων 
1. ΑΙΤΙΟΛΟΓΙΚΗ ΕΚΘΕΣΗ 
Ο πρόεδρος του Νίγηρα, κ. ΙβΓ&Ιππι ΒΆΤΟ Μαϊη&δδ&ΓΗ, δολοφονήθηκε από την προεδρική 
φρουρά του την Παρασκευή 9 Απριλίου στο αεροδρόμιο του Νιαμέυ. 
Στις 11 Απριλίου οι Εθνικές Ένοπλες Δυνάμεις θέσπισαν τα ακόλουθα μέτρα : 
• Αναστολή του Συντάγματος· 
• Διάλυση της Εθνοσυνέλευσης, της Κυβέρνησης και του Ανώτατου Δικαστηρίου· 
• Σύσταση Συμβουλίου Εθνικής Συμφιλίωσης με πλήρεις εξουσίες για μεταβατική 
περίοδο 9 μηνών. 
Το πραξικόπημα καταδικάστηκε αμέσως από την διεθνή κοινότητα. 
Η Ευρωπαϊκή Ένωση καταδίκασε το πραξικόπημα, ζήτησε γρήγορη αποκατάσταση της 
δημοκρατίας και άρχισε διαβουλεύσεις με τα ΑΚΕ/Νίγηρα, σύμφωνα με τη διαδικασία 
διαβουλεύσεων που προβλέπεται στο άρθρο 366α της τέταρτης σύμβασης της Λομέ για 
να προβεί σε λεπτομερή εκτίμηση της κατάστασης. Στόχος ήταν να υπογραμμιστεί η 
σημασία που αποδίδει η Ευρωπαϊκή Ένωση στο σεβασμό των βασικών στοιχείων που 
αναφέρονται στο άρθρο 5 της σύμβασης και να διαπιστώσει τις προθέσεις του Νίγηρα 
σχετικά με τη συμμόρφωση προς τα εν λόγω βασικά στοιχεία. 
Στις 18 Μαΐου διεξήχθησαν διαβουλεύσεις στις Βρυξέλλες (Εγγρ. του Συμβουλίου αριθ. 
7729/99) με ανοιχτό πνεύμα και εποικοδομητική διάθεση. Εξ ονόματος της Ευρωπαϊκής 
Ένωσης, ο πρόεδρος της ΟΟΚΕΡΕΚ. προέβη σε δήλωση κάνοντας έκκληση για : 
• τον πλήρη σεβασμό των δικαιωμάτων του ανθρώπου και των δημοκρατικών αρχών 
• αξιόπιστο και επαληθεύσιμο χρονοδιάγραμμα για την επαναφορά της δημοκρατίας· 
• διαφανείς, ελεύθερες και δίκαιες εκλογές· 
• πλουραλισμό και διαφάνεια, συμπεριλαμβανομένης της ελευθερίας του τύπου· 
• πλήρεις εξουσίες στην πολιτική κυβέρνηση· 
• μη επιλεξιμότητα των μελών του Εθνικού Συμβουλίου Συμφιλίωσης για τις 
επερχόμενες εκλογές· 
• διερεύνηση των συνθηκών της δολοφονίας του προέδρου ΒαΓέ-
• τακτικές εκθέσεις προόδου που θα καταρτιστούν κατά τη μεταβατική περίοδο. 
Η αντιπροσωπεία του Νίγηρα, με επικεφαλής τον υπουργό εξωτερικών, παρέσχε γενικές 
πληροφορίες για το πολιτικό, οικονομικό και κοινωνιολογικό πλαίσιο του 
πραξικοπήματος. Η αντιπροσωπεία, που επιβεβαίωσε ότι θα αποκατασταθεί η 
δημοκρατία και θα μεταβιβαστεί η εξουσία σε δημοκρατικά εκλεγμένο πρόεδρο στα τέλη 
του 1999, υπέβαλε στις αρχές σχέδια για τη μεταβατική περίοδο που συμπεριλαμβάνει 
χρονοδιάγραμμα για ελεύθερες εκλογές. 
Επιπλέον, η αντιπροσωπεία του Νίγηρα εξέθεσε μία σειρά πολιτικών δεσμεύσεων, που, 
ως ένα ορισμένο βαθμό, ανταποκρίνονται στα θέματα και τους προβληματισμούς που 
έθιξε η Ευρωπαϊκή Ένωση. 
Στο τέλος των διαβουλεύσεων, η προεδρία της ΕΕ δήλωσε ότι η Ευρωπαϊκή Ένωση 
εκφράζει την ικανοποίηση της για τις δηλωθείσες προθέσεις του Νίγηρα για 
αποκατάσταση της δημοκρατίας, αλλά επανέλαβε ότι χρειάζονται πρόσθετες δεσμεύσεις 
για δύο θέματα: τη διεξαγωγή έρευνας για τις συνθήκες της δολοφονίας του προέδρου 
ΒΆΤΟ και την ανάθεση μεγαλύτερων εξουσιών στην πολιτική κυβέρνηση κατά τη 
μεταβατική περίοδο. 
Όσον αφορά αυτά τα δύο θέματα, οι αρχές του Νίγηρα υπέβαλαν στις 3 Ιουνίου ένα 
έγγραφο στην Ευρωπαϊκή Ένωση, που παρείχε πρόσθετες διαβεβαιώσεις για τα δύο 
εκκρεμούντα θέματα και μία έκθεση για τα μέτρα που έχουν ήδη ληφθεί για να 
προετοιμαστεί η μετάβαση σε δημοκρατικό καθεστώς στο Νίγηρα. 
Για να εκτιμήσει περαιτέρω την κατάσταση της χώρας και να εκπονήσει την προταθείσα 
στρατηγική της Επιτροπής για τη μεταβατική περίοδο, η Επιτροπή απέστειλε αποστολή 
αξιολόγησης στο Νίγηρα, η οποία επισκέφθηκε τη χώρα στο διάστημα μεταξύ 6ης και 
11ης Ιουνίου. Κατά τη διάρκεια της αποστολής, έγιναν συναντήσεις όχι μόνο με τις 
αρμόδιες αρχές (στρατιωτικές και πολιτικές), αλλά και με τους εκπροσώπους της 
κοινωνίας των πολιτών (ενώσεις, ΜΚΟ, πολιτικά κόμματα, διανοούμενους κ.λπ.). Η 
αποστολή συνεπέρανε ότι τηρούνται τα βασικά πολιτικά δικαιώματα και ότι έχουν ήδη 
ληφθεί ορισμένα μέτρα για την προετοιμασία της μετάβασης σε δημοκρατικό καθεστώς 
σύμφωνα με ένα αξιόπιστο σχέδιο για την υπολειπόμενη περίοδο. 
Εντούτοις, η αποστολή διαπίστωσε επίσης ορισμένους δυνητικούς κινδύνους για τη 
διαδικασία μετάβασης, οι οποίοι δεν θα πρέπει να παραγνωρισθούν. 
Παρόλο που οι αρχές του Νίγηρα έχουν αναλάβει μια σειρά υποχρεώσεων σχετικά με 
την επαναφορά της δημοκρατίας και των πολιτικών δικαιωμάτων, ο Νίγηρας μόλις τώρα 
αρχίζει να διανύει μία μεταβατική περίοδο, που ελπίζεται ότι θα οδηγήσει στο 
δηλωθέντα στόχο. Η Επιτροπή παρατηρεί ότι δεν έχει ακόμα διασφαλιστεί ο σεβασμός 
των δημοκρατικών αρχών και των πολιτικών δικαιωμάτων και ότι συνεπώς εξακολουθεί 
να σημειώνεται μη τήρηση ενός από τα βασικά στοιχεία που αναφέρονται στο άρθρο 5. 
Παρόλο που οι αρχές του Νίγηρα έχουν δεσμευθεί για την αποκατάσταση της 
δημοκρατίας μέχρι τα τέλη του 1999, η Επιτροπή προτείνει να αποφασίσει η ΕΕ, 
σύμφωνα με το άρθρο 366α παράγραφος 3 της σύμβασης της Λομέ, να αποκαταστήσει 
τη συνεργασία με το Νίγηρα μόνο προοδευτικά και υπό ορισμένους όρους, όπως 
αναφέρεται στο συνημμένο σχέδιο επιστολής. Εάν, στο τέλος της μεταβατικής περιόδου, 
δεν πληρούνται οι όροι για την αποκατάσταση της πλήρους συνεργασίας σύμφωνα με τη 
σύμβαση της Λομέ, η Επιτροπή θα υποβάλει νέα πρόταση στο Συμβούλιο σχετικά με τα 
πρόσθετα μέτρα που πρέπει να ληφθούν. 
2. ΠΡΟΤΑΣΗ 
Με βάση τα παραπάνω και σύμφωνα με τα άρθρα 5 και 366α της σύμβασης της Λομέ 
και το άρθρο 2 της απόφασης-πλαισίου αριθ. 1999/214/ ΕΚ του Συμβουλίου, η Επιτροπή 
προτείνει να αποφασίσει το Συμβούλιο : 
Να περατώσει τις διαβουλεύσεις που διεξάγονται με το Νίγηρα, και να λάβει, για την 
περίοδο που λήγει στις 31 Δεκεμβρίου 1999, τα μέτρα που αναφέρονται στο σχέδιο 
επιστολής που επισυνάπτεται στο σχέδιο απόφασης του Συμβουλίου : 
ΠΡΟΤΑΣΗ ΓΙΑ 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
Σχετικά με την περάτωση των διαπραγματεύσεων με 
τα ΑΚΕ/Νίγηρα σύμφωνα με το άρθρο 366α της σύμβασης της Λομέ 
και τη λήψη κατάλληλων μέτρων. 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
σύμφωνα με το άρθρο 5 και το άρθρο 366α της τέταρτης σύμβασης της Λομέ, 
την απόφαση του Συμβουλίου αριθ. 1999/214/ΕΚ για τη διαδικασία εφαρμογής του 
άρθρου 366α της τέταρτης σύμβασης ΑΚΕ-ΕΚ, και ιδίως το άρθρο 2, 
την πρόταση της Επιτροπής, 
Εκτιμώντας : 
ότι έχουν παραβιαστεί τα βασικά στοιχεία της τέταρτης σύμβασης της Λομέ, όπως 
αναφέρονται στο άρθρο 5, 
ότι διεξήχθησαν ελεύθερες και εποικοδομητικές διαβουλεύσεις με τα ΑΚΕ/Νίγηρα στις 
18 Μαΐου κατά τη διάρκεια των οποίων οι αρχές του Νίγηρα ανέλαβαν μία σειρά 
συγκεκριμένων υποχρεώσεων που αποσκοπούν στην αποκατάσταση της δημοκρατίας 
μέχρι τα τέλη του 1999, 
ότι δεν έχει ακόμα αποκατασταθεί ο σεβασμός των δημοκρατικών αρχών και των 
πολιτικών δικαιωμάτων στο Νίγηρα, 
ότι είναι απαραίτητο να ληφθούν ειδικά μέτρα για τη στήριξη της αποκατάστασης της 
δημοκρατίας και των πολιτικών δικαιωμάτων κατά τη μεταβατική περίοδο, 
ΑΠΟΦΑΣΙΣΕ ΤΑ ΕΞΗΣ: 
Άρθρο 1 
Περατώνονται οι διαβουλεύσεις με το Νίγηρα που διεξήχθησαν βάσει του άρθρου 366α 
παράγραφος 2 της σύμβασης της Λομέ. 
Άρθρο 2 
Θεσπίζονται τα μέτρα που περιγράφονται στο συνημμένο σχέδιο επιστολής, ως τα 
κατάλληλα μέτρα που προβλέπει το άρθρο 366α, παράγραφος 3 της τέταρτης σύμβασης 
της Λομέ. 
Άρθρο 3 
Η ισχύς της παρούσας απόφασης λήγει στις 31 Δεκεμβρίου 1999. 
ΣΧΕΔΙΟ 
Αξιότιμη κυρία, 
Στη δήλωση της της 14ης Απριλίου 1999, η ΕΕ καταδίκασε κατηγορηματικά το 
πραξικόπημα στο Νίγηρα κατά τη διάρκεια του οποίου δολοφονήθηκε ο πρόεδρος Β&Γέ. 
Επιπλέον, η ΕΕ εξέφρασε τη δυσαρέσκεια της για την αναστολή του συντάγματος καθώς 
και τη διάλυση του Κοινοβουλίου και της Κυβέρνησης. 
Η ΕΕ αποδίδει μεγάλη σημασία στην τήρηση των διατάξεων του άρθρου 5 της σύμβασης 
της Λομέ. Ο σεβασμός των δικαιωμάτων του ανθρώπου, οι δημοκρατικοί θεσμοί και το 
κράτος δικαίου αποτελούν τα βασικά στοιχεία της εν λόγω σύμβασης και συνεπώς 
αποτελούν την ουσιαστική βάση των σχέσεων μας. 
Η ΕΕ θεωρεί ότι η δολοφονία του προέδρου Βατέ και το πραξικόπημα, 
συμπεριλαμβανομένης της διάλυσης των δημοκρατικών θεσμών, αποτέλεσαν σοβαρές 
παραβιάσεις των παραπάνω αρχών και περιείχαν πράξεις ανεπίτρεπτης βίας. 
Με βάση τα παραπάνω, η ΕΕ αποφάσισε στις 29 Απριλίου 1999 να καλέσει την 
κυβέρνηση του Νίγηρα και τα κράτη ΑΚΕ να προβούν σε διαβουλεύσεις με σκοπό τη 
λεπτομερή εκτίμηση της κατάστασης και την επανόρθωση της. 
Στις 18 Μαΐου διεξήχθησαν διαβουλεύσεις στις Βρυξέλλες με ανοικτό πνεύμα και 
εποικοδομητική διάθεση, κατά τη διάρκεια των οποίων εξετάστηκαν ορισμένα βασικά 
θέματα καθώς και το σχέδιο της Κυβέρνησης για την αποκατάσταση της δημοκρατίας. 
Κατά τη διάρκεια των εν λόγω διαπραγματεύσεων - και όπως επιβεβαίωσε 
μεταγενέστερα στην επιστολή προς την ΕΕ της 3ης Ιουνίου 1999 - η κυβέρνηση του 
Νίγηρα ανέλαβε τις ακόλουθες πολιτικές δεσμεύσεις για τη μεταβατική περίοδο : 
• να διεξαχθεί επίσημη έρευνα για τις περιστάσεις της δολοφονίας του προέδρου Βατέ-
• να αποδοθούν μεγαλύτερες εξουσίες στην πολιτική κυβέρνηση· 
• να διοργανωθούν ελεύθερες και δίκαιες εκλογές σύμφωνα με το ακόλουθο 
χρονοδιάγραμμα : 
Ιούλιος 1999 : δημοψήφισμα 
Οκτώβριος 1999 : Γς γύρος των προεδρικών εκλογών 
Νοέμβριος 1999 : 2ος γύρος, των προεδρικών εκλογών καθώς και βουλευτικές 
εκλογές 
Δεκέμβριος 1999 : ανάληψη καθηκόντων ενός δημοκρατικά εκλεγμένου προέδρου· 
• να γίνει διαχωρισμός εξουσιών, συμπεριλαμβανομένης ανεξάρτητης δικαστικής 
εξουσίας· 
• να τηρούνται ο πλουραλισμός και η διαφάνεια κατά τη μεταβατική περίοδο, 
συμπεριλαμβανομένης της ελευθερίας του τύπου και της ελεύθερης πρόσβασης στα 
μέσα μαζικής ενημέρωσης· 
• να τηρηθεί η απόφαση του ίδιου του Συμβουλίου Εθνικής Συμφιλίωσης, σύμφωνα με 
την οποία τα μέλη του δεν θα είναι επιλέξιμα κατά τις επερχόμενες εκλογές· 
• να υπάρξει χρηστή διοίκηση· 
• να γίνει κατάρτιση μηνιαίων εκθέσεων προόδου κατά τη μεταβατική περίοδο. 
Με βάση αυτές τις αναληφθείσες υποχρεώσεις, η Ευρωπαϊκή Ένωση και τα κράτη μέλη 
της διατίθενται να περατώσουν τις διαβουλεύσεις που διεξήχθησαν δυνάμει του άρθρου 
366α της σύμβασης της Λομέ. Δεδομένου ότι ο σεβασμός των δημοκρατικών αρχών και 
των πολιτικών δικαιωμάτων δεν έχει ακόμα πλήρως αποκατασταθεί, η ΕΕ αποφάσισε να 
λάβει τα ακόλουθα συνοδευτικά μέτρα για τη μετάβαση του Νίγηρα στη δημοκρατία, ως 
κατάλληλα μέτρα δυνάμει του άρθρου 366α παράγραφος 3: 
• για τα ήδη εγκριθέντα προγράμματα : η εκτέλεση θα συνεχιστεί όπως έχει 
σχεδιαστεί· 
• για τα μελλοντικά προγράμματα: θα ακολουθηθεί προοδευτική προσέγγιση υπό 
ορισμένους όρους σύμφωνα με την εξακριβωθείσα πρόοδο κατά τη μεταβατική 
περίοδο. Στις πρώτες φάσεις της μετάβασης, η βοήθεια της ΕΕ θα εστιάζεται στην 
στήριξη της εκλογικής διαδικασίας και στη συνέχεια θα διευρυνθεί προοδευτικά σε 
τομείς άμεσου οφέλους για τον πληθυσμό, όπως ενέργειες ανθρωπιστικής φύσεως 
καθώς και ενέργειες που σχετίζονται με την επισιτιστική ασφάλεια, την υγεία και την 
παιδεία και, τέλος, θα υπάρξει κανονική συνεργασία στο τέλος της μεταβατικής 
περιόδου. Η δημοσιονομική ενίσχυση γι'αυτούς τους τομείς προβλέπεται για τα τέλη 
της μεταβατικής περιόδου, υπό τον όρο ότι θα συναφθεί συμφωνία-πλαίσιο με το 
ΔΝΤ. 
Η ΕΕ θα παρακολουθήσει από κοντά τη διαδικασία μετάβασης, επιφυλάσσεται του 
δικαιώματος να αναθεωρήσει τη θέση της εάν καταστεί αναγκαίο, και επαναλαμβάνει τη 
σημασία του συνεχούς πολιτικού διαλόγου με τις αρχές του Νίγηρα για την 
αποκατάσταση της δημοκρατίας και των πολιτικών δικαιωμάτων και την ομαλοποίηση 
των σχέσεων μεταξύ του Νίγηρα και της ΕΕ. 
Για την Επιτροπή Για το Συμβούλιο 
Αντίγραφο : προς τον Πρέσβη του Ζιμπάμπουε 
κα ΑίοΗαΐοιι Μϊη<1αοιι<3ου. 
Υπουργός εξωτερικών και συνεργασίας 
Ι88Ν 0254-1483 
ΟΟΜ(1999) 350 τελικό 
ΕΓΓΡΑΦΑ 
ΟΚ 06 11 16 01 
Αριθ. καταλόγου : ΟΒ-ΟΟ-99-350-ΟΚ-Ο 
Υπηρεσία Επισήμων Εκδόσεων τωυ Ευρωπαϊκών Κοινοτήτων 
Ι.-2985 Λουξεμβούργο 
δ